অসমত হিন্দু বাংলাদেশী সংস্থাপনৰ বাবে কেন্দ্ৰৰ বিজেপি চৰকাৰে নাগৰিকত্ব সংশোধনী বিধেয়ক জাপি দিয়াৰ চেষ্টা চলাই থকাক লৈ বিক্ষোভৰ দাবানল জ্বলি আছে সমগ্ৰ ৰাজ্যত। জাতিধ্বংসী বিধেয়কখনক একেমুখে গৰিহনা দিছে ৰাজ্যৰ প্ৰায়বোৰ দল- সংগঠনে।
ইয়াৰ মাজতে শিৱসাগৰ জিলাৰ আমগুৰিত কালি কৃষক মুক্তি সংগ্ৰাম সমিতিসহ কেইবাটাও জাতীয়তাবাদী দল-সংগঠনে বিধেয়ক বিৰুদ্ধে তীব্ৰ প্ৰতিবাদ সাব্যস্ত কৰে। প্ৰতিবাদকাৰী দল- সংগঠন সমূহে বিধেয়কখনৰ বিৰুদ্ধে এটা প্ৰতিবাদী সমদল উলিওৱাৰ লগতে এখন সভাও অনুষ্ঠিত কৰে।
প্ৰায় ৫ সহশ্ৰাধিক লোকে অংশ গ্ৰহণ কৰা প্ৰতিবাদী সভাত উপস্থিত থাকে অসম মুক্তি সংগ্ৰাম সমিতিৰ নেতা অখিল গগৈয়ে। উল্লেখযোগ্য যে ইতিমধ্যে সমগ্ৰ ৰাজ্যতে নাগৰিকত্ব সংশোধনী বিধেয়কৰ বিৰুদ্ধে তীব্ৰ জনজাগৰণ সৃষ্টি হৈছে আৰু সকলোৱে একেমুখে বিধেয়কখন বাতিল কৰাৰ দাবী জনাইছে। তাৰ মাজতেই কৃষক মুক্তিৰ উদ্যোগত শিৱসাগৰ জিলাত ৫ সহস্ৰাধিক লোকে কাৰ প্ৰতিবাদ যথেষ্ট তাৎপৰ্যপূৰ্ণ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
